Ved å spille 2.c4 går hvit straks til angrep på svarts sentrumsbonde, for å bytte en flankebonde (den hvite c-bonden) med en sentrumsbonde (svarts d-bonde), og planlegger å spille 3.cxd5 fulgt av 4.e4 med erobring av sentrum. Bonden på c4 kan slås, derav navnet Dronning. Men selv om bonden på c4 kan slås, er ikke åpningen egentlig en gambit, ettersom hvit med det sjeldne trekket 3.Da4+ umiddelbart kan vinne bonden tilbake. Etter vanligere trekk som 3.Sf3 eller 3.e4, kan svart prøve å beholde bonden, men det regnes som svært risikabelt.